اصغریہ اسٹوڈنٹس آرگنائزیشن پاکستان کے صدر :

انقلاب اسلامی ایران کانٹا ہے امریکا، اسرائیل اور سعودی عرب کی آنکھوں میں

قمر عباس غدیری نے کہا ہے کہ وطن عزیز پاکستان کے ایک ایک انچ کی حفاظت کریں گے، قوم کا ہر فرد افواج پاکستان کے ساتھ کھڑا ہے ۔

خبر کا کوڈ: ۴۳۲۵۸۶

تاریخ: ۰۹ فروردين ۲۰۱۸ - ۱۸:۳۶

رسا نیوز ایجنسی کی رپورٹ کے مطابق اصغریہ اسٹوڈنٹس آرگنائزیشن پاکستان کے مرکزی صدر قمر عباس غدیری نے کہا ہے کہ وطن عزیز پاکستان کے ایک ایک انچ کی حفاظت کریں گے، قوم کا ہر فرد افواج پاکستان کے ساتھ کھڑا ہے۔

انہوں نے بیان کیا کہ دشمن کو شکست دینے کیلئے ایمانی قوت ہی کافی ہے، ہم اللہ تعالیٰ کی توحید پہ یقین رکھتے ہیں، جس کے سامنے کوئی طاقت و قوت سپر پاور نہیں ہے، امریکا کے دہشتگردانہ رویئے سے پاکستانی قوم کے اندر مزید اتحاد اور یکجہتی کی فضاء قائم ہوئی ہے اور بیرونی دشمنوں کے مکروہ چہرے بھی مزید نمایاں ہوئے ہیں۔

اپنے بیان میں قمر عباس نے ایران میں ہونے والے احتجاجی واقعات کو امریکا کی سازش قرار دیتے ہوئے کہا ہے کہ امریکا، اسرائیل اور سعودی عرب کو اسلامی انقلاب ایران آنکھوں میں کانٹے کی طرح چبھتا رہا ہے، جس کی وجہ سے وہ بکھلاہٹ کا شکار ہو کر اسلامی ممالک میں اپنے پالتوں حواریوں کے ذریعے دہشتگردانہ کارروائیاں کروا رہے ہیں۔

انہو نے بیان کیا کہ ایرانی قوم نے رہبر معظم سید علی حسینی خامنہ ای کے حمایت میں اتحاد و وحدت کا اظہار کرکے امریکی صدر ڈونلڈ ٹرمپ، صہیونی سوچ اور سعودی عرب کی آرزوئیں خاک میں ملا دی ہیں۔

انہوں نے کہا کہ اصغریہ سندھ کے اندر اتحاد و وحدت کو فروغ دینے کیلئے کوشاں ہے۔/۹۸۹/ف۹۴۰/